Kanepiürt

Meditsiiniline kanep on taimset päritolu droog, mida kasutatakse meditsiinilistel eesmärkidel, sealhulgas mitme haigusliku seisundi raviks. Seda manustatakse kas aurustades, suitsetades, süües või ekstraktide ja kapslite kaudu.
Droogil on leebe psühhotroopne toime ning seda kirjutavad välja raviarstid riigi õigusaktidega ette nähtud alustel.
Ürdid.
Mitmesuguste haiguslike seisundite ravi või teraapia osana kasutatakse erinevaid kanepiürte. Nende THC sisaldus on varieeruv, mistõttu viidatakse droogile ka taimeliigi nimetusega: 
Ravitoime teaduslik uurimine ja tulemused.
Meditsiinilise kanepi tõhusus iivelduse, oksendamise, premenstruaalse sündroomi, tahtmatu kaalulanguse, unetuse ja isupuuduse ravis on tõestatud. Täheldatud on ravitoimet spastilisuse, valulikkust põhjustavate terviserikete, närvivalu, astma ja glaukoomi korral.
Esialgsed tulemused näitavad, et kanepipõhised ravimid võivad kasulikuks osutuda soolepõletiku, migreeni, fibromüalgia ja nendega seotud vaevuste ravimisel, samuti sarkoidoosi korral. On täheldatud ka, et kanep leevendab tänu oma lihaseid lõõgastavale toimele mõningaid seljaajukahjustustega seotud vaevusi.
Kanepi kasutamise ja dopamiinitaseme kõikumise vahel pole leitud tõendatud seost.
Muud uuringud leiavad, et kanepiürt või kannabinoidid võivad kasulikud olla alkoholi kuritarvitamise ravil. Samuti ravitakse kanepiürdiga lateraalskleroosi, kollageenist põhjustatud artriiti, astmat, ateroskleroosi, bipolaarset häiret, pärasoolevähki, HIV-ga seotud sensoorset neuropaatiat, depressiooni, düstooniat, epilepsiat, seedimishaigusi, glioome, C-hepatiiti, Huntingtoni tõbe, leukeemiat, nahakasvajaid, Parkinsoni tõve, traumajärgset stressi, psoriaasi, uneapnoet, ja anoreksiat.
Arvatakse, et kanepitaimede eri osades sisalduvad kannabinoidid, nagu Δ9-tetrahüdrokannabinool (THC), käivitavad kasvajarakkudes autofaagia. Kannabinoid kannabidiool (CBD) blokeerib geeni ld-1 aktiivsuse, millel arvatakse olevat juhtroll metastaaside leviku regulatsioonil.
Täpset loodusliku kanepi toimet inimeste (aga ka teiste loomade, kelle mitmes koes on tuvastatud kannabinoidiretseptorid) CT1 ajus, südames ning veresoontes, CT2- lümfisüsteemi T-rakud ning B-rakud jm käesoleval ajal ei tunta.
Samuti ei saa loomkatsete tulemusi alati inimestele üle kanda. Nii näiteks väidetakse loomkatsete põhjal, et kanep ravib vähki, kuid käimasolevad kanepi toime inimuuringud ei ole seda adekvaatselt tõestanud.
Meditsiinilistel eesmärkidel kasutatav kanep ei põhjusta täiskasvanutel püsivaid kognitiivseteid häireid, kuid noorukite pikaajalist ravi tuleb hoolikalt kaaluda, kuna nad on kõrvaltoimete suhtes vastuvõtlikumad. Võõrutamise sümptomid tekitavad probleeme harva. Kannabidioolil (CBD-l) on potentsiaal leevendada krampe, põletikku, köha, iiveldust ning pärssida vähirakkude kasvu. Esialgsed uuringud on näidanud ka potentsiaalset abi psüühiliste seisunditega, nagu ärevus, depressioon ja psühhoos. Kuna kannabidiool leevendab nimetatud sümptomeid, võivad kannabidiooli sisaldavad kanepisordid suures koguses väga kasulikud olla.
Kõrvaltoimed.
Osal meestel võib kanepi suitsetamisega kaasneda erektsioonihäireid.
Kanep on narkootilise toimega valuleevendaja ja selle alkoholitõmmise suurtes doosides tarbimine võib seisata südametegevuse.
Prantsusmaal tehtud uuringu kokkuvõte tuvastas, et kanepijoove võib sõidukijuhtidel suurendada avariidesse sattumise riski. Võime sõidukit juhtida või masinat käsitseda võib väheneda enne tolerantsi saavutamist.